musikkons.dk: Debutkoncert - Line Tjørnhøj
Debutkoncert - Line Tjørnhøj, komposition
15. september kl. 15.00 – Godsbanen, Åbne scene
16. september kl. 15.00 – Godbanen, Åbne scene
Ticket sales / Billetsalg: Via Godsbanen
(kr. 190 / studerende 150 + gebyr)
Koncerten præsenterer en helt ny musikteater-installation, der undersøger hvad der sker, når vi overskrider grænsen til det umenneskelige. Forestillingen kan bedst beskrives som et musikværk, der også udspiller sig visuelt for publikum, med scenografi, lys og skulpturer.
Gennem fire historiske personer, bl.a. kunstmaleren Oscar Kokoschka og komponisten Alma Mahler, der på hver deres måde bevægede sig langt ud over kanten for det menneskeligt anstændige, kaster Tjørnhøj et lys på vores egen tid, hvor vi typisk eksisterer i forskellige versioner og iklædninger, fx online og offline.
Som slanger skifter vi skind eller hud, der også spiller en vigtig rolle i den visuelle del af værket. I disse skift kommer vi nemt til at miste vores menneskelighed og blive følelsesmæssigt afstumpede, siger Tjørnhøj.
Forestillingen opføres af fire sangere fra det berømte vokalensemble Theatre of Voices, under ledelse af Paul Hillier. Netop den menneskelige stemme er ideel til at afsløre falskhed. Den er unik for hver enkelt person, vi kan genkende hinanden på stemmerne og vi kan ofte høre på stemmens klang, når nogen lyver. Forestillingen er udviklet i tæt samarbejde med de medvirkende og især med scenografen og designeren Signe Klejs.
Se fotos fra prøvearbejdet på Facebook.
Line Tjørnhøj er allerede en erfaren og anerkendt komponist med en hel række af opførte værker bag sig. Hun har arbejdet sammen med flere af Skandinaviens førende orkestre og ensembler og har modtaget en række priser, bl.a. Carl Nielsen Prisen i 2017. I motivationen hed det bl.a. at Tjørnhøj skaber dybt ekspressiv musik over svære moralske og sociale dilemmaer, og at hendes projekter spænder over kulturelle og musikalske grænser.
For Line Tjørnhøj udgør stemmen - med dens direkte adgang til øre og følelser - selve grundlaget for det menneskelige lydunivers, stemmen er helt central i næsten alle hendes værker. I sin musik interesserer hun sig for tidløse problemstillinger, der stadig er aktuelle. Hun gør op med pænheden og normaliteten, som hun mener er blevet alt for snæver i dag, hvor hvert andet barn har en diagnose. Og hun benytter stemmens skrøbelighed og skønhed til at gennemlyse sine groteske og smertefulde historier.
Med debutkoncerten afslutter Tjørnhøj sine studier i solistklassen ved Det Jyske Musikkonservatorium hos Niels Rønsholdt og Simon Steen-Andersen.
- an artwork of our time
Living in a post-humanistic society based on algorithmic power misuse, we have lost the right to be a subject. It’s a reality full of psychiatric diagnosis, and humans moulting and shedding skins.
enTmenschT collects and displays unbearable human emotional debris found in our Western culture’s collective memoirs and sheds merciless light on the moment where humans, through their behaviour, cross an inner ethical line and turn into Beasts.
- Composer and concept: Line Tjørnhøj
- Visual artist: Signe Klejs
- Performers: Theatre of Voices / Paul Hillier
- Costume design: Mads Dinesen
- Sound design: Morten Olsen
- Production: Nanna Lundgren
- Assistant: Lil Lacy
- Photo: Kåre Viemose
enTmenschT is produced with support by Danish Arts Foundation Music Dramatic Committee, Aarhus Municipality, KODA Dramatik, Dansk Tennis Fond, Danish Conductors Association and the collective Copydan-funds, Danish Composers Society and KODA Culture, and The Royal Academy of Music Aarhus.
Siden er sidst opdateret fre d. 14. september 2018